**Beszámoló a Répcelaki Százszorszép Óvoda 2016/2017. nevelési évéről**

### Óvodánk szakmai működésének törvényi alapjait a [2011. évi CXC. törvény a nemzeti köznevelésről](http://www.google.hu/url?sa=t&rct=j&q=&esrc=s&source=web&cd=1&cad=rja&uact=8&sqi=2&ved=0CCwQFjAA&url=http%3A%2F%2Fnet.jogtar.hu%2Fjr%2Fgen%2Fhjegy_doc.cgi%3Fdocid%3DA1100190.TV&ei=zJBGU4DKCMq0yAPzx4HQBQ&usg=AFQjCNG0hukmhQC-qxSSuQ9c_Q3ZqM6Ueg&bvm=bv.64507335,d.bGQ), a 229/2012. (VIII. 28.) Korm. rendelet a nemzeti köznevelésről szóló törvény végrehajtásáról, 363/2012. (XII. 17.) Korm. rendelet az Óvodai nevelés országos alapprogramjáról; a  [20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról, a 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról,](http://www.google.hu/url?sa=t&rct=j&q=&esrc=s&source=web&cd=3&cad=rja&uact=8&ved=0CDcQFjAC&url=http%3A%2F%2Fjogszabalykereso.mhk.hu%2Fcgi_bin%2Fnjt_doc.cgi%3Fdocid%3D154663.610156&ei=FpFGU46iO-KBywOt3ICYDw&usg=AFQjCNGRQMLEDFK2RrIOdm9Db7PG8Rt5BQ&bvm=bv.64507335,d.bGQ) a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról szóló 32/2012. (X. 8.) EMMI rendelet valamint a költségvetési törvény határozzák meg.

A pedagógiai munkánk irányelveit, tartalmát, az óvoda - Országos Óvodai Nevelési Alapprogramjára épült - Pedagógiai Programja, belső működésünk rendjét a SZMSZ, a szülőket, gyermekeket érintő helyi szabályokat rendelkezéseket a Házirend tartalmazza.

Pedagógiai Programunkban fogalmaztuk meg gyermekképünket, óvodaképünket, óvodánk érték és célrendszerét. Rögzítettük óvodánk nevelési céljait, feladatait, a fejlesztés várható eredményét. Az országos Alapprogram módosítását követően 2013. nyarán dolgoztuk át Pedagógiai Programunkat, amely magán hordozza helyi sajátosságainkat, speciális képzettségeinkből adódó lehetőségeinket. A módosítás során gondot fordítottunk arra, hogy helyi értékeink megőrződjenek. A közelmúlt személyi változásai miatt Pedagógiai Programunk módosítása folyamatban van.

Külön fejezet tartalmazza a sajátos nevelési igényű és szociálisan hátrányos helyzetben lévő gyermekek fejlesztésének irányelveit, gyermekvédelmi feladatainkat, az óvoda külső és belső kapcsolatainak rendszerét, formáját, módját.

A 2016/2017-es nevelési évet az októberi statisztika szerint 100 fővel kezdtük és 2017. augusztus 31-én 106 fővel zártuk.

A 1 fő sajátos nevelési igényű gyermek járt óvodánkba. A csoporton kívüli egyéni, illetve kiscsoportos fejlesztésüket a Vas megyei Tanulási Képességet Vizsgáló Bizottság szakvéleménye alapján logopédiai tanár valamint fejlesztő pedagógus végezte. Ő 2017. szeptember 1-én megkezdte általános iskolai tanulmányait. A nevelési év végén 2 gyermek szakértői véleménye érkezett meg, melyben sajátos nevelési igényt állapított meg a szakértői bizottság. A szakvéleményben előírt fejlesztésük 2017. szeptemberétől kezdődik meg.

Öt vegyes életkorú gyermekcsoportunk működött. Összetételüket nevelési évenként határozzuk meg, az új gyerekek életkorának, fejlettségének és nem utolsó sorban a szülők kérésének figyelembevételével.

Óvodai nevelésben a gyermek három éves korától az iskolába lépéshez szükséges fejlettség eléréséig, legfeljebb hét éves koráig részesülhet.

Az óvoda alkalmazotti létszáma 2017. augusztus 31-én 25 fő volt.

Munkakör szerinti megoszlásuk:

* az óvodában: 11 fő óvodapedagógus; 1 fő pedagógiai asszisztens; 1 fő óvodatitkár; 5 fő dajka; 1 fő szakács; 2 fő konyalány;
* az iskola konyhai egységben: 1 fő élelmezésvezető; 1 fő szakács; 2 fő konyhalány.

Az elmúlt nevelési évben 3 óvodapedagógus kérte nyugdíjba vonulás miatt közalkalmazotti jogviszonyának felmentéssel való megszüntetését. 1 fő közalkalmazotti jogviszonya 2017. májusában, 1 fő jogviszonya 2017. augusztusában szűnt meg. A nyugállomány miatt megüresedett álláshelyeket szakképzett óvodapedagógusokkal pályázat útján töltöttük be 2017. szeptember 1-től. 1 fő óvodapedagógus felmentési idejét tölti 2017. december közepéig. Ezen időszak alatt határozott időre megbízott szakképzett óvodapedagógus látja el a feladatokat.

 Óvodánk fő feladata a gyermekek óvodai életét úgy szervezni, hogy a személyre szabott, egyéni képességfejlesztés folyamatosan biztosított legyen.

 Célunk, hogy szívesen jöjjenek óvodába, jól érezzék magukat, örömmel vegyenek részt a mindennapi életben, és az óvodáskor végére elérjék képességeik azon szintjét, mely alkalmassá teszi őket az iskolai élet megkezdésére.

Helyi programunkban kiemelt fontosságú terület a játék és a közvetlen tapasztalás útján való ismerethez juttatás.

Életkori sajátosságukból adódó érdeklődésükre, kíváncsiságukra építkezünk. Sokféle tevékenység és tapasztalatszerzési lehetőséggel juttatjuk őket új ismeretekhez, melyek nagy része csoport szinten valósul meg.

A beszédhibák javítását segítő logopédiai foglalkozásokat a Vas Megyei Pedagógiai Szakszolgálat Sárvári Tagintézménye látta el.

A részképesség kieséssel küzdő gyermekek csoportban történő egyéni fejlesztése kiegészült fejlesztő pedagógus által vezetett kiscsoportos mozgásfejlesztéssel.

A 2016/2017–es nevelési év kiemelten kezelt területeihez illeszkedtek a családi délutánok, óvodai ünnepek programjai, továbbképzések tartalma, nevelési értekezletek, szülői előadások témái is.

A megvalósulás támogatására tett vállalásaink teljesültek (melléklet).

Nagycsoportos gyermekeink szülei számára külön találkozót szerveztünk, ahol alkalmuk nyílt beszélgetni a felmérő vizsgálatok üzenetéről, eredményeiről. „ Jó gyakorlatot” hallhattak a tudatos, segítő, támogató szülői háttér biztosításához, megvalósulásához.

 Gyermekeink számára fakultatív délutáni foglalkozásokat kínáltunk hetirendszerességgel. A foglalkozások kezdete csak fél 4 óra után lehetséges. A gyermekek szülői kérésre vehettek részt a foglalkozásokon.

ökumenikus Napraforgó foglalkozás**;**

vezetője: Verrasztó János evangélikus lelkész és Horváth Péter katolikus hitoktató

ovi-foci**;**

vezetője: Szabó Róbert tanár

mozgás-kotta fejlesztő foglalkozás;

vezetője: Király Annamária fejlesztőpedagógus

ovis karate foglalkozás**;**

vezetője: Dr. Bogdán Olivér

ritmikus sportgimnasztika

vezetője: Szeli Judit

A hagyományok ápolása óvodánk valamennyi dolgozójának, ellátottjának feladata. A hagyományápolás célja, az óvoda hírnevének megőrzése, növelése. Elsősorban a nevelőtestület feladata, hogy az óvoda hagyományait fenntartsa, újakat teremtsen, s az újonnan teremtett hagyományokat is tovább éltesse, mind ezekkel gyermekeink óvodai életét, a nevelés, oktatás színtereit gazdagítsa.

Ünnepeinket, ünnepváróinkat óvodásaink aktív részvétele, éneke, vidámsága a Vekker és a Tarisznyások együttes zenés előadásai tették még színesebbé, az Eszterlánc Alapítvány és a Szülői Közösség „meglepetései„ gazdagabbá.

Eszterlánc Alapítványunk nevében Répcelak Város Önkormányzatának itt is köszönjük az alapítvány anyagi támogatását.

**Élelmezés biztosítása két főzőkonyha működtetésével.**

Az élelmezés törvényi alapját elsősorban a közétkeztetésre vonatkozó táplálkozás-egészségügyi előírásokrólszóló 37/2014. (IV. 30.) EMMI rendelet határozza meg.

Intézményünk óvodai főzőkonyhájának ellátási kötelezettsége van az óvodával és a bölcsődével szemben, az iskolai főzőkonyhának a répcelaki iskola tanulói mellett a répcelaki idősek klubjának ellátottjai és a nicki idős korúak ellátása tekintetében.

Az étlapok összeállítása mindkét konyhán a közétkeztetés szabályainak betartásával készült. Az óvodáskorú gyermekek körében 6 fő részére biztosítottunk egészségi állapotuknak megfelelő diétás étkezést. Élelmezésük a törvényi előírásoknak megfelelően dietetikus bevonásával történt. 1 fő glutén érzékeny gyermek élelmezését intézményünk a szigorú követelmények miatt nem tudja biztosítani, az ő ellátásáról a szülők gondoskodnak. Az étel tárolása és tálalása során minden előírást maximálisan betartottunk.

A gyermekek védelméről és a gyámügyi igazgatásrólszóló 1997. évi XXXI. törvény rendelkezik a gyermekétkeztetési normatív kedvezmények jogcíméről, mértékéről,

a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló a 328/2011. (XII. 29.) Korm. rendelet pedig a  kedvezményes intézményi gyermekétkeztetés igénybevételének módjáról.

Óvodai konyha ellátottjai:

óvodás korosztály: 106 fő

* térítési díjat fizet: 24 fő
* ingyenes  étkező:        81  fő

       - tartós beteg         1  fő

       -  testvér tartós beteg          1  fő

       -  több gyermeket nevelő család:        32  fő

       -   alacsony jövedelem miatt:         47  fő

bölcsődés korosztály: 9-12 fő

vendég étkező: 10-15 fő

Iskolai konyha ellátottjai:

tanuló: 190 – 210 fő

* 50 % os kedvezményben részesül: 59-62 fő
* ingyenes étkező: 14-19 fő

szociális étkező: 35-40 fő

vendég étkező: 13-15 fő

A lecsökkent étkezési adagszám miatt, költséghatékonysági szempontból a takarékos működés érdekében az iskolai tavaszi szünet napjaiban valamint a nyári időszakban a két konyha étkezői részére az óvoda konyháján főztünk.

Répcelak, 2017. augusztus 31.

Fülöp Ildikó

óvodavezető

Répcelak és Térsége Önkormányzati Társulás Társulási Tanácsának döntése:

**28/2017.(IX.28.) számú határozat**:

Répcelak és Térsége Önkormányzati Társulás Társulási Tanácsa a Répcelaki Százszorszép Óvoda tevékenységéről és a 2016/2017-es nevelési évről, valamint az óvodai év kezdéséről szóló beszámolót elfogadja.

A Társulási Tanács az intézmény működését jó színvonalon értékeli.

Felelős: Szabó József elnök

 Fülöp Ildikó óvodavezető

Határidő: azonnal

Melléklet a 2016-2017. nevelési év beszámolójához

|  |  |  |
| --- | --- | --- |
| **vállalás** | **teljesülés** | **megjegyzés/eltérés** |
| **A Pedagógiai Program szerinti óvodai élet szervezése a csoportokban, Kompetencia alapú nevelés folytatása a Csiga és a Katica csoportban** Az óvodai élet projektszemléletű szervezése „ Csoportnapló projektszemléletű óvodai élet szervezéséhez” c. csoportnapló vezetése. | ++- | A Katica és a Nyuszi csoport hagyományos bontású csoportnaplót vezetett. |
| **Mindennapos testnevelés** megvalósulása a csoportokban | + |  |
| **Természet megismerésére, szeretetére, óvására, a környezettudatos életre való nevelés** | + |  |
| **Gyermek kirándulások** | + | a tervezett kirándulások kiegészültek: - Szent Miklós Gyógyfüves Ház és Kneipp Kert - Ölbő minden csoport (nyári időszak)- Nick – Kemencés ház, népművészeti gyűjtemény, Szent Anna templom – orgona koncertminden csoport-Szelestei ArborétumNyuszi és Margaréta csoport-Holdfényliget - Gyöngyöshermán Pipitér és Katica csoport |
| **egészség védő napok a csoportokban** | + | plusz megvalósulás:Bogyó sport nap megszervezése az óvodában az öt csoport részvételével |
| **Nyílt napok** a csoportokban ( 2-2 nap)a középső és nagycsoportos gyermekek szülei részérea tavaszi nyílt napokra meghívást kaptak a leendő első osztályos pedagógusok Nyílt nap az óvoda minden csoportjában a beíratás napjain  | +-+ | Júniusban valósult meg a tanítók látogatása.Nagy sikere van a leendő családok körében! |
| **Fogadó órák** a csoportokban | + |   |
| **Szülői értekezlet** * csoportok szintjén
* óvodai szinten
 | ++ |  |
| **Óvodai ünnepek**termésünnep-ősz ünnepMárton napLuca napCsaládi farsangi délutánTéltemető Kisze-napTavaszköszöntő - locsolkodó-napNyárköszöntőGyermeknapi hétÓvodai ballagás | +++++++++ |  |
| **Csoportok ünnepei**Mikulás napKarácsonyFarsang délelőttHúsvét – tojáskeresésAnyák napi ünnep | +++++ |  |
| **városi ünnepen való megjelenésünk**városi karácsonyvárónszép korúak karácsonyi ünnepétszép korúak anyák napi köszöntése | +++ | az óvoda dolgozóinak aktív részvétele a város rendezvényein, azok előkészületeiben és lebonyolításában |
| **önértékelés csoport** | + |  |
| **nevelőtestületünk értekezletei**tanévnyitó nevelőtestületi értekezlettanévzáró nevelőtestületi értekezletszervezetfejlesztő szakmai nap | +++ |  |
| **Munkamegbeszélések** | + |  |
| **Az óvodai kapcsolattartás**családokkalbölcsődéveliskolávalKönyvtárMűvelődési Házgyermekorvossal, védőnővelgyermekjóléti szolgálat vezetőjével. | +++++++ |  |
| **tervszerű ellenőrzések, alkalomszerű látogatások** | + |  |